значително увеличаване на производството на соя, т.нар. „sojización“ („соевизация“) (50) на аржентинското селско стопанство. Дори след премахването на квотите за износ през 2015 г. (51) производството на соя не е намаляло значително в сравнение с други култури и се е задържал сравнително стабилно, вж. графика 1 по-долу:
 Графика 1
 Производство на соя, царевица и пшеница в Аржентина по селскостопански години
 Царевица
 Пшеница
 Соя
 Производство в млн. тона
 2000/01
 2001/02
 2002/03
 2003/04
 2004/05
 2005/06
 2006/07
 2007/08
 2008/09
 2009/10
 2010/11
 2011/12
 2012/13
 2013/14
 2014/15
 2015/16
 2016/17
 2017/18
 Източник: http://datosestimaciones.magyp.gob.ar/
 (108)
 Освен това през 2017 г. ПА публикува резолюция, в която установява режим за стимулиране на земеделските производители на соя (52) като част от плана Belgrano (53). Създадения през 2016 г. план Belgrano беше насочен към развитието на инфраструктурата и промишлеността в десет провинции в северната част на Аржентина, които в миналото са били по-слабо развити в сравнение с останалата част на страната. С тази резолюция бяха предоставени финансови стимули за производителите на соя в десетте най-слабо развити провинции в Аржентина (54) за периода от 1 март до 31 август 2017 г., като по този начин производителите отново бяха насочени към производството на соя, което пък доведе до допълнително нарастване на доставките на соя на вътрешния пазар, облагодетелстващо развитието на промишлеността за производство на биодизел.
 (109)
 Предвид наличните доказателства Комисията счете, че ПА е имала доста по-активна роля, „отколкото просто действия за насърчаване“, както се изисква от Апелативния орган (55). Предприетите от ПА мерки ограничават свободата на действие на производителите на соя, както и техните бизнес решения къде и на каква цена да продават своите продукти.
 (110)
 Те са възпрепятствани да максимизират печалбата си, както биха направили, ако не бяха налице експортни такси върху соята (например изнасяйки продукцията си, за да се възползват от по-високите цени, или увеличавайки цените на вътрешния пазар) или други сходни ограничителни мерки.
 (111)
 Тази ситуация беше допълнително подкрепена с наредби 133/2015 и 640/2016, с които ПА взема специални мерки в полза на соевата промишленост и свързаната с нея верига за създаване на стойност, за да спре влошаването на конкурентоспособността и рентабилността на цялата съответна верига за създаване на стойност. По този начин производителите на соя се насърчават или насочват от ПИ да поддържат производството, за да осигуряват снабдяването на вътрешния пазар, дори ако рационалният избор на доставчика би бил да адаптира производството и цените си в ситуация, в която износът е предмет на възпиращи мерки.
 (112)
 Следователно чрез тези мерки ПА подтиква производителите на соя да пласират продукцията си в Аржентина, тъй като не могат да я продават на по-добри цени, които биха преобладавали в Аржентина, ако не бяха в сила тези мерки.
 (113)
 В този смисъл ПА е извършило упълномощаване или възлагане по отношение на производителите на соя да предоставят стоки на ползвателите на соя на вътрешния пазар, т.е. производители на биодизел, срещу по-ниско от адекватното възнаграждение. На производителите на соя е възложена отговорността за създаването на изкуствен и сегментиран вътрешен пазар в Аржентина, на който продуктът се продава на занижени цени.
 (114)
 С други думи, прилагайки